Document ID: 32007D0013

ΑΠΌΦΑΣΗ ΤΗΣ ΕΠΙΤΡΟΠΉΣ
της 22ας Δεκεμβρίου 2006
για την προσαρμογή της απόφασης 2002/459/ΕΚ όσον αφορά τις προσθήκες που πρέπει να γίνουν στον κατάλογο των μονάδων του δικτύου πληροφορικής Traces λόγω της προσχώρησης της Βουλγαρίας και της Ρουμανίας
[κοινοποιηθείσα υπό τον αριθμό Ε(2006) 6810]
(Κείμενο που παρουσιάζει ενδιαφέρον για τον ΕΟΧ)
(2007/13/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Βουλγαρίας και της Ρουμανίας, και ιδίως το άρθρο 4 παράγραφος 3,
την πράξη προσχώρησης της Βουλγαρίας και της Ρουμανίας, και ιδίως το άρθρο 56,
Εκτιμώντας τα ακόλουθα:
(1)
Για ορισμένες πράξεις που χρειάζονται προσαρμογή λόγω της προσχώρησης της Βουλγαρίας και της Ρουμανίας στην ΕΕ, οι απαραίτητες προσαρμογές δεν προβλέφθηκαν στην πράξη προσχώρησης του 2005. Οι εν λόγω προσαρμογές πρέπει να εγκριθούν πριν από την προσχώρηση, ώστε να εφαρμοστούν από την ημερομηνία της προσχώρησης.
(2)
Η οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 20 παράγραφος 1, προβλέπει τη θέσπιση ενός συστήματος πληροφορικής που θα συνδέει τις κτηνιατρικές αρχές των κρατών μελών.
(3)
Η απόφαση 2002/459/ΕΚ της Επιτροπής, της 4ης Ιουνίου 2002, για την κατάρτιση του καταλόγου των μονάδων του δικτύου πληροφορικής «ANIMO» και την κατάργηση της απόφασης 2000/287/ΕΚ (2) καθορίζει τον κατάλογο και τον προσδιορισμό των μονάδων του συστήματος ANIMO στα κράτη μέλη.
(4)
Η απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος Traces και την τροποποίηση της απόφασης 92/486/ΕΟΚ (3) επιβάλλει τη χρήση του Traces, ενός συστήματος πληροφορικής για τον εντοπισμό των μετακινήσεων των ζώων και ορισμένων προϊόντων στο πλαίσιο των ενδοκοινοτικών συναλλαγών και των εισαγωγών.
(5)
Προκειμένου να διασφαλιστεί η λειτουργία του συστήματος πληροφορικής Traces, είναι σκόπιμο να προσδιοριστούν οι διάφορες μονάδες που υπάρχουν στη Βουλγαρία και στη Ρουμανία.
(6)
Συνεπώς, η απόφαση 2002/459/ΕΚ πρέπει να τροποποιηθεί.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2002/459/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται υπό την επιφύλαξη και από την ημερομηνία έναρξης ισχύος της συνθήκης προσχώρησης της Βουλγαρίας και της Ρουμανίας.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Δεκεμβρίου 2006.

Labels: 7
3
6
12
18
15